На основу члана 13. Закона о јавним службама („Службени гласник Републике Србије“, број 42/91, 71/94), члана 26., члана 42. став 5. и члана 46. став 4. Закона о култури („Службени гласник РС“, број 72/09, 13/16, 30/16-испр., 6/20, 47/21 и 78/21), члана 17. став 6. Закона о библиотечко-информационој делатности („Службени гласник РС“, број 52/11 и 78/21) и члана 37. став 1. тачка 9. Статута Града Ниша („Службени лист Града Ниша", број 88/08, 143/16 и 18/19),

Скупштина Града Ниша, на седници одржаној дана \_\_\_\_\_\_\_\_\_\_\_\_\_\_ године, донoси

**О Д Л У К У**

**О ИЗМЕНАМА И ДОПУНИ ОДЛУКЕ О ОСНИВАЊУ**

 **НАРОДНЕ БИБЛИОТЕКЕ "СТЕВАН СРЕМАЦ" НИШ**

Члан 1.

У Одлуци о оснивању Народне библиотеке "Стеван Сремац" Ниш („Службени лист Града Ниша", број 2/2011 – пречишћен текст, 115/2016 и 99/2020), у члану 10. став 2., након речи: „Установе“ додају се речи: „уз претходну сагласност Скупштине Града“.

У ставу 5. истог члана, речи „три године“ замењују се речима „пет година“.

Члан 2.

У члану 13. став 6. и члану 16. став 6., проценат: „30%“ замењује се процентом: „40%“.

Члан 3.

 Управни одбор Установе је дужан да усклади статут Установе са овом одлуком у року од 30 дана од дана ступања на снагу ове одлуке.

Члан 4.

 Ова одлука ступа на снагу осмог дана од дана објављивања у „Службеном листу Града Ниша".

Број:

У Нишу,

 **СКУПШТИНА ГРАДА НИША**

 Председник

 др Бобан Џунић

***О б р а з л о ж е њ е***

Чланом 26. Закона о култури („Службени гласник РС“, број 72/09, 13/16, 30/16-испр., 6/20, 47/21 и 78/21) прописана је обавеза оснивача установе културе да донесе акт о њеном оснивању, као и садржина овог акта.

Члан 42. став 5. Закона о култури допуњен је и прописује да је за расписивање и спровођење јавног конкурса за избор директора установе неопходна и претходна сагласност оснивача, а измењен члан 46. став 4. истог закона прописује да састави управног одбора и надзорног одбора установе треба да обезбеде заступљеност од најмање 40% представника мање заступљеног пола, уместо досадашњих 30%.

Такође, измењена је одредба члана 17. став 6. Закона о библиотечко-информационој делатности („Службени гласник РС“, број 52/11 и 78/21), па се као услов за лице које се именује за директора библиотеке захтева да има најмање пет година радног искуства у култури, уместо досадашње три године.

У циљу усаглашавања са законским одредбама, потребно је изменити и допунити Одлуку о оснивању Народне библиотеке "Стеван Сремац" Ниш.

За реализацију предложеног акта није потребно обезбеђивање и коришћење додатних финансијских средстава из буџета Града.

На основу наведеног, Градска управа за друштвене делатности је израдила нацрт одлуке као у диспозитиву.

 вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Миљан Ћирковић